Segle XX: revista catalana d'història publica el número 9 de 2016 | Centre de Recursos per a l'Aprenentatge i la Investigació - CRAI UB
Inici >> Noticies Butlleti >> Segle XX: revista catalana d'història publica el número 9 de 2016
Segle XX: revista catalana d'història publica el número 9 de 2016
Acaba de sortir el número 9 (2016) de Segle XX: revista catalana d'història, una revista especialitzada en la història del segle XX, que neix d’una col·laboració professional i independent entre historiadors universitaris i una organització amb un fort arrelament social com és CCOO de Catalunya. Mitjançant la Fundació Cipriano García i coeditada juntament amb la Universitat de Barcelona, Segle XX és una revista que, a més de donar a conèixer la recerca històrica i els principals debats historiogràfics amb voluntat crítica i plural, vol ser un espai de relació entre la Universitat i la societat.
En aquest número podreu descobrir la recerca de Gemma Torres Delgado, El soldat espanyol i el guerrer rifeny: la construcció de la masculinitat a l’africanisme militar durant les guerres del Rif (1909-1927); de Juan Cristóbal Marinello Bonnefoy, Los atentados sociales y el surgimiento de la violencia individualizada en los conflictos laborales de Barcelona, 1902-1917; de Daniel Roig i Sanz, Catalanisme radical, nacionalisme integral i feixisme a la Catalunya dels anys trenta: historiografia, teoria i estat de la qüestió; d'Alicia Gil Lázaro, ¿Hacer la América? El retorno y la repatriación de españoles en los estudios migratorios i de Miguel Ángel Del Río Morillas, El nacimiento de Alianza Popular como confluencia de proyectos de supervivencia franquista (1974-1976).
També hi podreu llegir les reflexions de Santo Peli i Filippo Focardi: Tra esaltazioni e censure: il discorso pubblico sulla resistenza italiana a settant’anni dalla liberazione i la secció de ressenyes Ressenyes i notes.
Podeu consultar la publicació Segle XX: revista catalana d'història des del Web del CRAI > Revistes Científiques de la Universitat de Barcelona (RCUB) > Segle XX: revista catalana d'història.